Kate Beckinsale

Kathrin Romany Beckinsale (født 26. juli 1973 i London) er en britisk skuespiller kjent fra filmer som Underworld, The Aviator og Click. Etter noen mindre roller i TV-serier, hadde hun sin filmdebut i 1993 i den britisk-amerikanske romantiske komedien Much Ado About Nothing mens hun fortsatt var student ved Oxford University.

 Biografi 

 Tidlig liv 
Kate Beckinsale ble født i London. Hun vant tidlig priser i forfatterkonkurranser for unge talenter, og etter å ha fullført skolen i London fulgte hun i sine foreldres fotspor og startet en skuespillerkarriere. Hennes første rolle var i One Against the Wind, en TV-film om andre verdenskrig som ble sendt i 1991. Beckinsale studerte fransk og russisk litteratur på New College i Oxford, men hun fullførte aldri noen grad. Hun mente imidlertid at studiene i fremmede språk og litteraturer ville gi henne bredde innen skuespilleryrket.

 Filmkarriere 
I løpet av sine første år ved Oxford ble Beckinsale tilbudt en rolle i Kenneth Branaghs kinofilm Stor ståhei for ingenting, som er en filmversjon av Shakespeares skuespill. Hun tilbragte det siste året i studiene sine i Paris, og etterpå bestemte hun seg for å slutte på universitetet og konsentrere seg om skuespilleryrket. Hun opptrådte deretter i noen få bemerkelsesverdige men lavt profilerte filmer, inkludert Nye vinder over Cold Comfort Farm (1995), Shooting Fish (1998) og The Last Days of Disco (1998). Under denne tiden opptrådte hun også både i TV-filmer og på teaterscenen.

Beckinsales første store amerikanske film, Brokedown Palace (1999) var ingen kommersiell suksess. Kort tid etterpå fikk hun en rolle i filmen Pearl Harbor fra 2001, en film som endte opp med å bli en av de mest innbringende filmene det året. I de påfølgende årene opptrådte hun i en rekke amerikanske filmer som var høyt profilerte, men som mottok ganske dårlige kritikker, inkludert Serendipity (2001), Underworld (2003) og Van Helsing (2004). Hun har også spilt rollen som Ava Gardner i filmen The Aviator, en rolle som krevde at hun gikk opp nesten 10 kg.

I 2005 ble Beckinsale plassert på en 85.-plass i FHMs liste over de «100 mest sexy kvinnene i verden».De 100 mest sexye kvinnene i verden - Yahoo! News Hun hadde også tidligere vært på 16.-plass i Maxims «HOT 100», 63.-plass i Stuff Magazines «100 mest sexye kvinner i verden» (2002)Stuffs liste over de 100 mest sexye kvinnene i verden  - Movieactors.com, og hun ble valgt ut av Hello magazine som «Englands #1 Beauty», også i 2002.

I januar 2006 gjentok Beckinsale rollen sin som en vampyr som er hemmelig (og forbudt) forelsket i en varulv i filmen Underworld: Evolution, en oppfølger til 2003-filmen Underworld. Filmen ble igjen regissert av hennes ektemann, Len Wiseman, og havnet på førsteplass over billettinntekter i åpningshelgen, da den spilte inn over 26 millioner amerikanske dollar.De mest innbringende filmene i den tredje helgen i 2006 - boxofficemojo.com I 2006 spilte hun og Adam Sandler i Click, og i 2007 fikk hun en rolle i skrekkfilmen Vacancy sammen med Luke Wilson. I 2012 opptrådte hun i actionfilmen Total Recall.

Hun fikk en rolle i Absolutely Anything fra 2015, og i 2016 spilte hun i The Disappointments Room.

Den 24. januar 2006 ble Beckinsale lurt i MTV-programmet Punk'd.

 Personlig liv 
Beckinsale var sammen med den walisiske skuespilleren Michael Sheen lenge, og de to har datteren Lily Mo Sheen (født 31. januar 1999) sammen. Sheen hadde en rolle sammen med Beckinsale i Underworld, og han var også med i en sekvens der Beckinsales rollefigur husker tilbake i film nummer to. I juni 2003, få måneder etter at hun hadde brutt med Sheen, ble hun forlovet med regissøren av Underworld, Len Wiseman, og de to giftet seg 9. mai 2004.

Beckinsale har magesår og var anorektisk som barn.Fakta  på www.kbeckinsale.net Hun har også uttalt at hun hater å bruke korte bukser.Kate Beckinsales biografi på Tiscali.co.uk Skuespilleren Samantha Beckinsale er hennes halvsøster.

 Utvalgt filmografi 
 År  Tittel  Rolle   Underworld: Blood Wars  Selene   The Disappointments Room  Dana   The Trials of Cate McCall  Cate   Total Recall  Lori   Underworld: Awakening  Selene   Contraband  Kate Farraday   Everybody's Fine  Amy   Underworld: Rise of the Lycans  Selene   Whiteout  Carrie Stetko   Winged Creatures  Carla Davenport   Nothing But the Truth  Rachel Armstrong   Vacancy  Amy Fox   Snow Angels  Annie Marchand   Click  Donna Newman   Underworld: Evolution  Selene   The Aviator  Ava Gardner   Van Helsing  Anna Valerious   Underworld  Selene   Laurel Canyon  Alex   Serendipity  Sara Thomas   Pearl Harbor  Nurse Lt. Evelyn Johnson   Forgylte løfter  Maggie Verver   Brokedown Palace  Darlene Davis   The Last Days of Disco  Charlotte Pingress   Shooting Fish  Georgie   Nye vinder over Cold Comfort Farm  Flora Poste   Stor ståhei for ingenting  Hero

 Referanser 

 Eksterne lenker 

  Offisielt nettsted 





Kategori:Engelske skuespillere
Kategori:Personer fra London
Kategori:Skuespillere innen dataspill